**Rezoluția**

 **Congresului V extraordinar al „Partidului Nostru”**

1. Al V-lea congres extraordinar al „Partidului Nostru” constată cu satisfacție că pe parcursul a doi ani, partidul a crescut într-o formațiune politică puternică care formează în mare măsură agenda politică a Republicii Moldova. Protestele antiguvernamentale organizate de „Partidul Nostru” au devenit un reper important în lupta împotriva regimului oligarhic, care a acaparat țara. Rezultatele alegerilor locale din 2015 au demonstrat că „Partidul Nostru” este o forţă politică lider şi formator de opinie.
2. Nivelul de presiune al celor de la guvernare asupra reprezentanților „Partidului Nostru” poate fi pentru noi un motiv de mândrie. Persecutarea brutală a membrilor „Partidului Nostru” demonstrează cert că suntem o formațiune politică, de care regimul se teme cel mai mult. Este, de asemenea, o dovadă a corectitudinii acțiunilor noastre.
3. „Partidul Nostru” condamnă atacurile regimului de la guvernare asupra liderului formațiunii, Renato Usatîi, a activiștilor și aleșilor locali din toată țara. Cerem, atît eliberarea din arest a lui Felix Grinku și Valentin Cimpoeș, cît și stoparea persecuției primarilor și consilierilor noștri.
4. Congresul condamnă acțiunile autorităților, care au condus, în ultimii ani, la apariția deţinuţilor politici în Republica Moldova. Persecutarea pentru o gîndire altfel, pentru participarea la proteste față de acțiunile criminale ale puterii, este o încălcare a normelor și valorilor democratice, o sfidare a angajamentelor asumate de Moldova în cadrul celor mai importante organizații internaționale. Cerem să fie încetată orice urmărire penală din motive politice, să fie eliberați imediat și necondiționat toți deţinuţii politici din Republica Moldova, iar procurorii și judecătorii care au examinat dosare politice să fie pedepsiți.
5. În perioada 2015-2016 partidul a învățat să acționeze și să lupte în condițiile controlului politic complet asupra instituțiilor de stat de către clanul oligarhic aflat la putere. Lupta grea cu guvernarea care controlează aproape totul în țară, majoritatea mijloacelor media, sistemul judecătoresc, a întărit „Partidul Nostru” și l-a pregătit pentru victoriile ulterioare.
6. Moldova este o țară cu o istorie bogată și noi nu vom permite ca ea să fie furată. Avem cu cine ne mîndri și avem conducători de care ne putem aminti. Țara noastră a constribuit enorm la constituirea civilizației europene și, la timpul ei, a apărat Creștinismul. Prin urmare, am ales să protejăm interesele țării noastre - Republica Moldova. „Partidul Nostru" este un partid pro-moldovenesc şi apreciază idealurile unui stat independent.
7. Congresul a constatat faptul că nivelul de acaparare al statului a crescut mult în ultimii ani. Moldova se află sub controlul deplin al grupului oligarhic, adică al Partidului Democrat, condus de președintele său, care și-a distrus toți oponenții ca să obțină controlul asupra țării. Toate structurile de la guvernare acționează în interesul acestui grup, în detrimentul societății. Cu o astfel de guvernare, Moldova nu are viitor.
8. Noi, delegaţii Congresului, am subliniat faptul că eliberarea Moldovei de regimul oligarhic de la putere și curățarea structurilor de stat de acoliții săi este o condiție a dezvoltării normale a țării. Pentru a ieși din criza politică, social-economică, spirituală, morală este necesară o schimbare completă a puterii.
9. „Partidul Nostru" confirmă cerințele sale programatice de urgență:
	* restaurarea statului de drept (dictatura legii);
	* înăsprirea pedepselor pentru infracțiunile de corupție;
	* introducerea prezumției de vinovăției pentru funcționari;
	* revizuirea privatizării ilegale;
	* investigarea infracțiunilor de rezonanță, cum ar fi furtul miliardelor din băncile moldovenești și pedepsirea tuturor autorilor furtului;
	* confiscarea bunurilor furate;
	* lustrarea celor care au servit intereselor regimului oligarhic mafiot.
10. În cel mai nerușinat mod, autoritățile au pus pe umerii cetățenilor returnarea miliardului furat. Acești bani trebuie să fie întorși nu de oamenii simpli, ci de cei care au participat la furtul secolului și complicii acestora din majoritatea parlamentară. „Partidul Nostru” pregătește o inițiativă legislativă pentru a forța returnarea banilor de către cei care au jefuit băncile din Moldova, de acei legislatori care au votat în favoarea conversiei banilor furați în datorie de stat. Vom începe consultările cu cetățenii în ceea ce privește această inițiativă legislativă.
11. Corupția din sistemul judecătoresc subminează nu numai nivelul de democrație, dar și starea Moldovei ca stat per ansamblu. Este clar că salariile mai mari pentru judecători și procurori, precum și o reformă mimată a sistemului judiciar fără noi reglementări în ceea ce privește inițierea urmăririi penale pe numele funcționarilor corupți, nu va da rezultate concrete. „Partidul Nostru” pledează în favoarea modificărilor articolelor din Codul Penal, ce țin de luare de mită de către judecători și procurori. Pedeapsa pentru aceste infracțiuni ar trebui să fie cel puțin de 15 ani privaţiune de libertate.
12. „Partidul Nostru” insistă să fie depolitizate instituțiile de stat, iar controlul asupra Procuraturii Generale, CEC, CCA și Curtea de Conturi să fie în mâinile opoziției.
13. Cerem alegeri parlamentare anticipate, în deplină conformitate cu normele și standardele internaționale care țin de libera și democratica exprimare a voinței poporului.
14. „Turismul” politic a devenit nu numai o afacere profitabilă pentru unii aleși locali și deputați, dar este totodată și asigurarea puterii nelimitate a regimului de la guvernare. „Partidul Nostru” pledează pentru elaborarea unor proiecte de legi care vor impune aleșii poporului să își respecte obligațiunile. Aceste legi nu ar permite trecerea dintr-un partid în altul și sancționarea celor care o fac. Proiectul de lege în cauză va fi transmis președintelui Republicii Moldova, Igor Dodon, pentru a fi prezentat Parlamentului ca inițiativă legislativă. În cazul respingerii inițiativei de către majoritatea parlamentară, „Partidul Nostru" își rezervă dreptul de a iniția un referendum pentru a aproba o lege care să interzică transferul de la un partid la altul după ce au avut loc alegeri.
15. Congresul consideră că, opoziția ar trebui să se opună în comun intenției de a introduce în Republica Moldova sistemul electoral uninominal sau mixt. Scopul acestei „reforme”, inițiată de către Partidul Democrat, constă în compromiterea și ruinarea partidului, ca bază a sistemului politic, pentru a menține la putere conducătorii clanurilor oligarhice. Astăzi, partidele care se opun acestei „reforme” reprezintă voința a circa 90% din alegători. Minoritatea încearcă într-un mod grosolan să se impună în fața majorității. Trebuie să fim pregătiți pentru a împiedica prin mijloace legale și democratice încercările ce se impun pentru schimbarea sistemului electoral, trebuie să informăm instituțiile internaționale despre adevăratul caracter penal al acestei așa-numite „reforme”, care este respinsă de majoritatea societății moldovenești.
16. „Partidul Nostru” solicită actualului președinte al Republicii Moldova, Igor Dodon, să opteze pentru menținerea actualului sistem electoral pentru alegerea deputaților în Parlament, să nu susțină inițiativa Partidului Democrat de schimbare a sistemului electoral în unul uninominal sau mixt și să nu promulge legi în acest sens, iniţiate de Guvern.
17. „Partidul Nostru” consideră că obiectului primordial al întregii societăți este constituirea unui stat moldovenesc viabil, care va asigura dezvoltarea societății. Acest lucru presupune constituirea unei republici noi, în baza unei noi Constituții.
18. Moldova se confruntă cu o criză constituțională. Abuzurile împotriva Constituției trebuie stopate. Conform legii de bază, trebuie găsite soluții la probleme precum: imunitatea deputaților și a altor funcționari; interzicerea dublei cetățenii pentru cei care ocupă funcții în conducerea de vârf a statului, a organelor legislative și a autorităților juridice; reforma justiției; reforma administrației publice locale; reglementarea problemei transnistrene și altele.
19. „Partidul Nostru” își reiterează poziția potrivit căreia pentru Moldova important nu sunt dezbaterile geopolitice, care divizează în continuare societatea, ci soluționarea problemelor de ordin intern. Moldova trebuie să înceteze să mai fie locul unde factorii externi își etalează forțele, iar populația are doar de pierdut, ci să devină locul unde Vestul interacționează cu Estul.
20. „Partidul Nostru” se declară categoric împotriva aderării Republicii Moldova la NATO. Țara trebuie să își păstreze neutralitatea constituțională, garantată, inclusiv, de convențiile internaționale.
21. Congresul constată că în Moldova nu există niciun model distinct de dezvoltare socio-economică. Autoritățile promovează o politică de genocid social, care vizează distrugerea populației și forțarea acesteia să părăsească țara. Actuala guvernare este dependentă de punerea în aplicare a Acordului de Asociere cu UE și a memorandumului cu FMI. Pentru a-şi promova politica independent, Moldova ar trebui să renunțe la implementarea oarbă a acestor documente, care nu fac altceva decât să deterioreze calitatea vieții majorității cetățenilor, duc la creșterea prețurilor și a tarifelor la serviciile comunale, la creșterea vârstei de pensionare, precum și la reducerea susţinerii de către stat a populației social-vulnerabile.
22. Congresul consideră că trebuie restabilit rolul-cheie al statului în dezvoltarea economică, să se stabilească programe specifice fiecărui sector în parte, să fie susținuți investitorii, să se dezvolte infrastructura și să crească capacitatea de export. „Partidul Nostru" va căuta soluții, astfel încât în Republica Moldova să fie reintroduse asistența gratuită în domeniul medical și educațional.
23. „Partidul Nostru” a atras experții naționali și internaționali pentru stabilirea programelor de dezvoltare a Moldovei.
24. „Partidul Nostru” protestează față de deciziile Guvernului de a majora tarifele la serviciile comunale. În condițiile actuale, creșterea tarifelor nu este justificată și duce la sărăcirea, în continuare, a populației. Prin majorarea tarifelor se urmărește îmbogățirea funcționarilor corupți. Cerem înghețarea tarifelor și organizarea dezbaterilor publice privind metodologia de constituire a acestora.
25. „Partidul Nostru” protestează împotriva deciziilor de explorare a gazelor de șist din Moldova. O astfel de decizie nu doar va cauza daune ireparabile mediului și solului fertil, dar şi prezintă un pericol pentru sănătatea cetățenilor. Cerem interzicerea, la nivel legislativ, a explorării și extragerii hidrocarburilor din Republica Moldova. În acest sens, vom transmite președintelui Republicii Moldova, Igor Dodon, un proiect de lege pentru a-l prezenta Parlamentului. În cazul respingerii acestui proiect de către majoritatea parlamentară, „Partidul Nostru” își rezervă dreptul de a iniția un referendum de adoptare a Legii cu privire la interzicerea explorării și producției de hidrocarburi de șist în Moldova. De asemenea, vom iniția și sprijini proteste şi acţiuni de nesupunere civică în locurile unde se planifică lucrări de extragere a gazelor de şist.
26. Congresul consideră că obiectivul strategic al „Partidului Nostru” este transformarea formațiunii în principala forță politică, care va pune în practică programul său prin participarea la guvernare, la toate nivelurile. Pentru a atinge acest obiectiv, „Partidul Nostru” își va consolida structurile sale la nivel național și local; va finaliza formarea unei rețele de organizații primare, care din punct de vedere geografic coincid cu limitele secțiilor de votare; se va concentra pe consolidarea organizațiilor de partid în țară și peste hotare; va stabili o asociație a aleșilor locali; va crea o rețea de organizații extra-teritoriale (tineri, femei, persoane în vârstă); va elabora și aproba idei politice în diverse domenii; va crea cadre favorabile pentru constituirea pârghiilor de partid, în vederea informării cetățenilor cu privire la activitățile partidului; va stabili şi dezvolta contacte internaționale; va consolida relațiile dintre localitățile conduse de reprezentanți ai „Partidului Nostru” și alte regiuni ale țării .
27. Congresul constată că „Partidul Nostru” este gata să participe efectiv la alegerile parlamentare și locale, inclusiv la alegerile guvernatorului Găgăuziei și la alegerile locale a primarului de Chișinău.
28. Congresul împuterniceşte Consiliul Național al „Partidului Nostru” pregătire noii redacţii a Programului şi statutului către următorul Congres.

Situația din Republica Moldova este deplorabilă. Nu mai esteă timp pentru a aștepta schimbări spre bine. Doar cu forțele proprii putem realiza schimbările dorite de societate.

Mergem înainte! Continuăm lupta! Victoria va fi de partea noastră – deoarece Puterea e în Adevăr!

*Chișinău, 18 martie 2017*